Държавен вестник, бр. 16, 2010 г., стр. 43

БРОЙ  16	
Д Ъ Р Ж А В Е Н  В Е С Т Н И К 	
СТР.  43  
на дължимото допълнително възнаграждение, 
сумата се изплаща на лицето след отправено 
искане до финансовото звено. 
Преходни и заключителни разпоредби
§ 1. За нуждите на Системата за управление 
по цели се изгражда и поддържа информаци­
онна подсистема „Управление по цели“ към 
автоматизираната информационна система 
„Управление на човешките ресурси“. 
§ 2. Тази наредба отменя Наредба № Із-787 
от 2009 г. за условията и реда за формиране 
на допълнително възнаграждение за резултати 
в служебната дейност (ДВ, бр. 55 от 2009 г.). 
§ 3. За прилагането на наредбата се издават 
методически указания.
§ 4. Наредбата се издава на основание чл. 202, 
ал. 2 ЗМВР. 
§ 5. Наредбата влиза в сила от датата на 
утвърждаването є.
Министър: Цв. Цветанов
1385
МИНИСТЕРСТВО 
НА ЗДРАВЕОПАЗВАНЕТО
Наредба за изменение и допълнение на На­
редба № 39 от 2007 г. за принципите и изиск­
ванията за добрата дистрибуторска практика 
(ДВ, бр. 77 от 2007 г.)
§ 1. Член 6 се отменя. 
§ 2. В чл. 13 се създава ал. 7:
„(7) Помещенията, в които се разполага 
складът за търговия на едро с лекарствени 
продукти, трябва да са напълно отделени от 
помещения, които се използват за други цели 
или за друг вид дейност.“
§ 3. В чл. 14 се създават ал. 4 и 5:
„(4) Допуска се помещенията по ал. 1, 
т. 1 – 3, 5 и 6 да се използват за обслужване 
дейността на повече от един търговец на едро 
с лекарствени продукти, при условие че оста­
налите помещения по ал. 1 са индивидуални 
за всеки търговец на едро и са ясно обособени 
и обозначени. 
(5) По изключение складът за търговия на 
едро на всеки търговец може да разполага с 
едно помещение по ал. 1, т. 4, букви „а“ и „б“, 
ако лекарствените продукти са обособени в 
отделна зона.“
§ 4. В чл. 15 се създава т. 5:
„5. не допускат извършването на други 
дейности в склада, освен посочените в раз­
решението за търговия на едро с лекарствени 
продукти.“
§ 5. В § 1 от допълнителните разпоредби 
т. 2 се отменя.
§ 6. Навсякъде в текста думата „лекарства“ 
се заменя с „лекарствени продукти“.
Заключителна разпоредба
§ 7. Наредбата влиза в сила от деня на 
обнародването є в „Държавен вестник“, с 
изключение на § 1, който влиза в сила два 
месеца след влизането в сила на тази наредба.
Министър: Б. Нанев
1355
МИНИСТЕРСТВО
НА ОБРАЗОВАНИЕТО, 
МЛАДЕЖТА И НАУКАТА
НАРЕДБА № 6
от 5 февруари 2010 г.
за придобиване на квалификация по профе­
сията „Ресторантьор“
Раздел I
Общи положения
Чл. 1. С тази наредба се определя Дър­
жавното образователно изискване (ДОИ) за 
придобиването на квалификация по професията 
811060 „Ресторантьор“ от област на образование 
„Услуги за личността“ и професионално направ­
ление 811 „Хотелиерство, ресторантьорство и 
кетъринг“ съгласно Списъка на професиите 
за професионално образование и обучение 
по чл. 6, ал. 1 от Закона за професионалното 
образование и обучение.
Чл. 2. Държавното образователно изис­
кване за придобиването на квалификация по 
професията 811060 „Ресторантьор“ съгласно 
приложението определя изискванията за придо­
биването на четвърта степен на професионална 
квалификация за специалност 8110601 „Органи­
зация и управление в ресторантьорството“ и на 
трета степен на професионална квалификация 
за специалностите 8110602 „Производство и 
обслужване в заведенията за хранене и раз­
влечение“ и 8110603 „Кетъринг“.
Чл. 3. (1) Въз основа на ДОИ по чл. 1 и 
рамковите програми по чл. 10, ал. 3 от Закона 
за професионалното образование и обучение се 
разработват учебни планове и учебни програми 
за обучението по специалностите по чл. 2.
(2) Документацията по ал. 1 за професио­
нално образование се разработва от Министер­
ството на образованието, младежта и науката, 
а за професионално обучение – от обучаващата 
институция.
Раздел II
Съдържание на Държавното образователно 
изискване
Чл. 4. (1) С ДОИ по чл. 1 се определя 
равнището на задължителната професионална 
подготовка в края на обучението по професия­
та, което гарантира на обучаемия възможност 
за упражняване на професията 811060 „Ресто­
рантьор“.